شەفەق
نیوز/ نێچیروان بارزانی سەرۆک هەرێم کوردستان، ئمڕوو سێشەممە، چەوی کەفتە دکتۆر عەبدولەتیف
جەمال رەشید سەرۆک کۆمار عراق، لە شار هەولێر.
سەرۆکایەتی
کۆمار عراق لە بەیاننامەیگ رەسیە ئاژانس شەفەق نیوز وت: لە دیدارەگە باس رەوشەیل گشتی
لە عراق کریا، و ئەوەگ پەیوەندی وە پەیوەندی ناوبەین بەغداد و هەولێر دیرێد، ک دووپات
لە گرنگی گفتوگۆ کرد ئەرا یەکلاوەکردن باوەتەیل گیرهاتگ ناوبەین حکومەت فیدراڵی و حکومەت
هەرێم کوردستان وەگورەی دەستور، و وەو شیوە ک مافەیل گشت هاووڵاتییەل مسۆگەر کەێد،
و خوازین و داوایان جیوەجی کەێد.
سەرۆک
هەرێم کوردستان باس دڵنیایی قە سەرۆک کۆمار کرد ئەرا جیوەجیکردن ئەرک گرنگیگ لە یەکلاکردنەوەی
باوەتەیل گیرهاتگ، و دووپات لە ئارەزوو هەرێم کوردستان کرد ئەرا بتەوکردن گفتوگۆ و
رەسین ئەرا چارەسەری لە بنەمای دەستور ک بەرژەوەنی هاوبەش مسۆگەر بکەێد.
وەگورەی
بەیاننامەگە، بڕیگ لە گەورە وەرپرسەیل هەرێم کوردستان ئامادەی ئەو دیدارە بوین.
سەرۆکایەتی
هەرێم کوردستان لە بەیاننامەیگ لە زوان نێچیروان بارزانی وت: مەزەنە دیریمن ک لەڕی
ئی دەرفەتە ک پۆستەگە وەپیدان دەێدەی، رۆلیگ لە چارەکردن گرفتەیل بیاشتاین، و دوپات
لە ئامادەیی و پاڵپشتیکردن تەواوی هەرێم کوردستان کرد ئەرا چارەکردن گرفتەیل وەرد بەغدا،
و کار هاوبەش وەرد حکومەت فیدراڵی وەخاتر ئاسایش و ئارامی وڵاتەگە.
لەلای
خوەییش، وەگەرد سوپاسکردن لە پیشوازیکردن نێچیروان بارزانی و پاڵپشتیکردنی، سەرۆک
کۆمار عراق، باس لە ئومیدی وە کار هاوبەش کرد، وە پاڵپشتی گشت هیز و لایەنەیل سیاسی،
ئەرا چارەکردن گرفتەیل هەولێر- بەغدا و ئەو گرفتەیل وڵاتەگە وەگشتی، و مقەیەتیکردن
ئاسایش و ئارامی.
لەو
دیدارە ک شێخ جەعفەر شێخ مستەفا ئامادەی بوی، هەردوگ لایەنەگە زوور لەوە کردن ک لەیەک
لەیەکڕەسینەوەی هاوبەش ناوبەین هەولێر و بەغدا کلیل ئاسایش و ئارامیە لە وڵاتەگە، هەمیش
هەردوگ لایەنەگە ڕای خوەیان لەباوەت رەوشەیل ناوچەگە وەشیوەی گشتی کردن، وەگەرد بڕیگ
لەو باوەتەیلە ک لەلای هەردوگ لایەنەگە گرنگە.
